Але галоўная інтрыга Купалля звязана, безумоўна, з Папараць-кветкай. Як сведчыць легенда, яна зацвітае толькі ў гэтую ноч і ўсяго на некалькі імгненняў. І той, хто зможа адшукаць і сарваць гэтую цуда-кветку, становіцца самым багатым чалавекам на зямлі, яму даруюцца незвычайныя здольнасці разумення мовы траў, дрэў і жывёл. Адна ўмова: Папараць-кветку трэба не проста знайсці, але і занесці дахаты на раскрытай далоні, не аглядваючыся на тое, што адбываецца навокал.